Lietuvos futbolas 2007 m.

Lietuvos futbolo 2007 m. sezono išsamus aprašymas.

Atstovavimas Europos turnyruose 
2007 m. UEFA organizuojamuose turnyruose dalyvavo 5 vyrų klubai ir vienas moterų.

Čempionų lyga 
UEFA Čempionų lygoje nuo pirmojo atrankinio turo dalyvavo vienintelis klubas – 2006 m. sezono čempionai FBK Kauno klubas. Pirmajame atrankos etape Kauno klubas susitiko su Juodkalnijos Golubovcų „Zeta“ klubo komanda. Pirmosiose rungtynėse 27 minutę buvo išvarytas kauniečių žaidėjas Yanko Valkanovo ir Juodkalnijos komanda turėdama žaidėjo persvarą nugalėjo 3:1. Antrose rungtynėse kauniečiai pirmavo 3:0 jau 19 rungtynių minutę, tačiau vėliau svečiai sušvelnino rezultatą, o paskutinę rungtynių minutę įmušė dar vieną įvartį ir eliminavo Kauno komandą iš tolimesnės kovos.

UEFA taurė 
UEFA taurės varžybose nuo pirmojo atrankinio turo dalyvavo du klubai – 2006 m. sezono vicečempionai Panevėžio „Ekranas“ ir 2006 m. LFF taurės laimėtojai Marijampolės „Sūduva“. Abiejų klubų komandos įveikė pirmąjį etapą, o antrajame atrankiniame etape abi komandos nusileido Norvegijos klubams.

UEFA Intertoto taurė 
UEFA Intertoto taurės varžybose dalyvavo Vilniaus „Vėtra“, 2006 m. sezone A lygoje užėmusi 3 vietą.

Pirmame etape Vilniaus komanda nugalėjo Velso klubą Llanelli A.F.C., antrame etape vilniečiai žaidė prieš Varšuvos „Legia“, po pirmose rungtynėse sukeltų riaušių Vilniaus klubui užskaityta automatinė pergalė. Paskutiniame, trečiame etape „Vėtra“ susitiko su anglų Blackburn Rovers FC klubo komanda, kuriai pralošė bendru rezultatu 0:6 (0:2 namie ir 0:4 svečiuose).

UEFA Moterų taurė 
UEFA taurės varžybose pirmajame etape žaidė Šiaulių „Gintra-Universitetas“. Šiauliuose rugpjūčio 9-13 d. organizuotose A1 grupės varžybos e Gintra pralošė Everton FC klubo moterų komandai (0-4), šveicarų „Zuchwil“ (0-6), laimėjo prieš Belfasto „Glentoran“ klubo komandą (2-1). Lietuvės su 3 taškais grupėje užėmė trečią vietą ir į kitą etapą nepateko.

Regionų taurė 
UEFA Regionų taurės 2007–2008 m. sezono varžybose dalyvaus vienas klubas – ??

Rinktinės

Vyrų rinktinė 

 2007 m. tęsia dalyvavimą 2008 m. Europos čempionato atrankoje. Kovo mėnesį žaistos rungtynės prieš  bei , birželio mėnesį – prieš  ir , rugsėjį – prieš  ir . Spalio mėnesį planuojamos rungtynės prieš  rinktinę, lapkritį – prieš  bei . Lietuvos rinktinė laimėjo dvejas rungtynes, ketverias rungtynes pralošė, per šešerias rungtynes įmušė 4 įvarčius, praleido 8.

Jaunimo rinktinės 
Jaunimo (iki 21 metų) rinktinė tęsia dalyvavimą Europos jaunimo čempionato atrankos 6 grupėje. 2007 m. birželio 5 d. svečiuose sužaistos rungtynės prieš Slovėnijos jaunimo rinktinę, šiose rungtynėse 2:1 laimėjo slovėnai. Rugsėjo 7 d. lietuviai pralaimėjo Danijos rinktinei 4:0, rugsėjo 11 d. sužaidė lygiosiomis prie slovėnus (0:0). Spalio 11 d. rinktinė žais svečiuose prieš Škotiją, spalio 17 d. – namuose prieš Suomiją, lapkričio 16 d. – namuose prieš Daniją, lapkričio 21 d. – svečiuose prieš Suomiją.

Jaunių (iki 19 metų) rinktinė atrankos į 2008 m. Europos jaunių iki 19 metų futbolo čempionatą pirmajame etape penkių komandų grupėje su 3 pergalėm užėmė pirmąją vietą ir pateko į antrąjį etapą, kuris vyks 2008 m. balandžio ir gegužės mėnesiais.

Moterų rinktinė 
Moterų rinktinė 2006 m. atrankiniame etape nepateko į tolimesnį Europos čempionato etapą, todėl 2007 m. nežaidė nei vienų Europos ar pasaulio čempionato atrankos rungtynių. 2007 m. gegužės mėnesį rinktinė dalyvavo Baltijos taurės varžybose, kur rezultatu 6:0 nugalėjo Latvijos rinktinę, o finale rezultatu 5:1 laimėjo prieš estes ir pirmą kartą tapo Baltijos čempionėmis.

Vyrų varžybos 
2007 m. pakeista varžybų tvarka – sukurta Dublerių lyga, į kurią perkeltos I ir II lygose žaidusios dublerių komandos, panaikinta LFF II lygos Šiaurės zona (prijungta prie Vakarų zonos), pakoreguota LFF taurės varžybų tvarka. Taip pat 2007 m. vėl pradėtos rengti Baltijos lygos varžybos.

LFF Supertaurė 
2007 m. birželio 27 d. sužaistos Supertaurės rungtynės, kuriose žaidė 2006 m. čempionai FBK Kauno komanda ir taurės laimėtojai Marijampolės „Sūduva“. Taurę trečią kartą klubo istorijoje laimėjo Kauno klubas. Geriausiais komandų žaidėjais pripažinti Andrius Urbšys („Sūduva“) ir Mindaugas Bagužis („Kaunas“). Geriausiu rungtynių žaidėju pripažintas Audrius Kšanavičius.

LFF taurė 

Taurės turnyre pereita nuo sistemos pavasaris-ruduo (galiojo 2003–2006 m.) į sistemą ruduo-pavasaris. Dėl to 2007 m. pirmąkart taurės istorijoje nebuvo žaidžiamas finalas. Metų pabaigoje paaiškėjo 4 pusfinalininkai: FBK Kaunas, Vėtra Vilnius, Ekranas Panevėžys ir FK Šiauliai.

Lygos 

A lygos galutinė lentelė:
 FBK Kaunas (83)
 Sūduva Marijampolė (68)
 Ekranas Panevėžys (66)
 Žalgiris Vilnius (64)
 Vėtra Vilnius (61)
 Atlantas Klaipėda (45)
 FK Vilnius (45)
 KFK Šiauliai (45)
 FK Šilutė (22)
 Interas Visaginas (8)

Baltijos lyga 
2007 m. po 14 metų pertraukos vėl pradėta organizuoti Baltijos lyga, pakeitusi anksčiau organizuotas Baltijos taurės varžybas. Lygoje dalyvavo 4 Lietuvos klubai – FBK Kaunas, Panevėžio „Ekranas“, Vilniaus „Žalgiris“ ir Vilniaus „Vėtra“. FBK Kaunas savo grupėje užėmė 1 vietą, kitos komandos grupėse užėmė antras vietas, taip pat patekdamos į ketvirtfinalį. Ketvirtfinalyje FBK Kaunas laimėjo prieš Vilniaus „Žalgirį“, Panevėžio „Ekranas“ nugalėjo Rygos „Skonto“, o Vilniaus „Vėtra“ pralaimėjo FK Ventspils klubo komandai.

Pusfinalyje rugpjūčio 29 – rugsėjo 26 dienomis Panevėžio „Ekranas“ susitiko su Liepojos „Metalurgs“, o FBK Kaunas su FK Ventspils komanda. Nei vieno Lietuvos klubo komanda į finalą nepateko.

Moterų lyga 
Baltijos moterų futbolo lygoje į ketvirtfinalį pateko trys Lietuvos klubai – Akmenės „Akmenė“, Ukmergės „TexTilitė“ ir Šiaulių „Gintra-Universitetas“, tačiau nė vieno klubo komanda neįveikė ketvirtfinalio barjero ir į pusfinalį nepateko.

Išnašos 

Lietuvos futbolas pagal metus